ABC-Kanal

Den ABC-Kanal ass eng 130 Kilometer laang Waasserstrooss an der Belsch, déi Antwerpen mat Bréissel a Charleroi verbënnt.

Am 17. Joerhonnert war scho geplangt gi fir e Kanal vum Steekuelerevéier am Hainaut bis an de Brabant ze bauen. Ënner dem Wëllem I., deen deemools Kinnek vun den Nidderlanden war, gouf 1826 ugefaangen um Kanal ze gruewen an 1832 gouf e fir d'Schëffer opgemaach. An den 1990er Jore gouf e méi breet gemaach an et goufen nei Schleise gebaut.

Den ABC-Kanal setzt sech aus e puer Waasserstroossen zesummen, déi matenee verbonne sinn, an zwar:
d'Zeeschelde
d'Rupel
de Séikanal vu Bréissel an d'Schelde
de Kanal Charleroi-Bréissel

Kategorie:Kanäl an der Belsch